Luettelo televisiosarjan Greyn anatomia jaksoista
Jaksot > Seitsemäs tuotantokausi

| Nro | Englanninkielinen nimi | Suomenkielinen nimi | Lähetetty USA:ssa | Lähetetty Suomessa | Juonikooste |
| --- | --- | --- | --- | --- | --- |
| 7-01 | With You I'm Born Again | Kuin uudestisyntynyt | 23. syyskuuta 2010 | 20. lokakuuta 2010 | Sairaalaan palaavat muuttuneet ihmiset. Derek kaahailee henkensä uhalla, Cristina ei irrota katsettaan morsiuslehdistä, ja Meredith pitää asiat sisällään. Lääkärit yrittävät saada terapeutilta luvan palata leikkaussaliin, mutta lupa ei irtoa helpolla. |
| 7-02 | Shock to the System | Salamanisku | 30. syyskuuta 2010 | 27. lokakuuta 2010 | Meredith taistelee saadakseen leikkausluvan, mutta sitä ei heru ennen kuin hän on lopultakin kertonut Derekille raskaudesta ja keskenmenosta. Cristina saa paniikkikohtauksen kesken leikkauksen. Bailey kieltää Alexia leikkaamasta ennen kuin luoti on poistettu hänen rinnastaan. |
| 7-03 | Superfreak | Superfriikki | 7. lokakuuta 2010 | 3. marraskuuta 2010 | Derekin sisko Amelia tulee käymään Seattle Gracessa, mutta Derek ei toivota häntä tervetulleeksi. Webber auttaa Alexia hissipelkonsa kanssa. Meredith sekä Derek tekevät kaikkensa saadakseen Christinan taas leikkaussaliin. Lääkärit joutuvat koetukselle syyläpotilaan kanssa. Aprilin salaisuus paljastuu. |
| 7-04 | Can't Fight Biology | Biologian oppitunti | 14. lokakuuta 2010 | 10. marraskuuta 2010 | Meredith saa huonoja uutisia gynekologilta. Owen raahaa Christinan katsomaan asuntoja. April käy Lexien hermoille. Arizona myöntää Callielle, ettei pidä Markista. Auto-onnettomuus pitää lääkärit kiireisinä. |
| 7-05 | Almost Grown | Viittä vaille aikuinen | 21. lokakuuta 2010 | 17. marraskuuta 2010 | Apulaislääkärit saavat lisää vastuuta, kun Webber laittaa kirurgeille kilpailun pystyyn. Innovatiivisimman idean oman osastonsa kehittämisestä esittänyt saa hankkeeseensa miljoona dollaria. Callie käy psykologista sotaa voittaakseen rahat itselleen, eivätkä muutkaan kaihda keinoja. Kilpailun voittaa lopulta Owen. |
| 7-06 | These Arms of Mine | Tatuoitu lahja | 28. lokakuuta 2010 | 24. marraskuuta 2010 | Seattle Gracessa kuvataan dokumenttia, joka kertoo ajasta puoli vuotta ammuskelun jälkeen. Molemmat käsivartensa menettäneelle miehelle löytyy sopiva elinluovuttaja ja harvinainen leikkaus voidaan suorittaa. Arizona saa arvostetun apurahan ja alkaa sen vuoksi suunnitella lähtöä Afrikkaan. Callie ei ilahdu Arizonan lähdöstä, mutta päättää lopulta lähteä itse mukaan. |
| 7-07 | That's Me Trying | Vastauksia | 4. marraskuuta 2010 | 1. joulukuuta 2010 | Huntin traumakurssi sekoittaa tunteita apulaislääkäreiden parissa. Callie ja Arizona tekevät lähtöä Afrikkaan, mutta lentokentällä Arizona ilmoittaakin haluavansa matkustaa yksin. Cristina joutuu tositoimiin keuhkosiirtopotilaan kanssa, mutta ei löydä enää halua toimia kirurgina. Cristina eroaa työstään kirurgina. |
| 7-08 | Something's Gotta Give | Liikaa painetta | 11. marraskuuta 2010 | 8. joulukuuta 2010 | Turvallisuustekijät ovat pinnalla, kun päällikkö Webberin johtama lääkäreiden tiimi yrittää pelastaa tärkeän poliittisen henkilön hengen. Cristina päättää viimein sisustaa uuden asuntonsa ja pitää tupaantuliaiset. Alex tulee myöhässä ensimmäisenä työpäivänä uuden lastenosaston vastaavan tohtori Starkin alaisuudessa. |
| 7-09 | Slow Night, So Long | Synkkä ja pimeä yö | 18. marraskuuta 2010 | 15. joulukuuta 2010 | Apulaislääkärit työskentelevät yövuorossa. Meredith ja Alex joutuvat venymään äärirajoilleen 9-vuotiaan potilaan kanssa. Derek saa luvan toteuttaa lääketieteellisen kokeensa. Callie, Mark, Teddy ja Owen vievät hänet Joen baariin juhlimaan. Baarissa heitä odottaa melkoinen yllätys, kun tarjoilijana onkin Cristina. |
| 7-10 | Adrift and at Peace | Turvallisesti tuuliajolla | 2. joulukuuta 2010 | 12. tammikuuta 2011 | Cristinasta huolestunut Derek vie Cristinan kalastusretkelle saadakseen tämän pois kaiken keskeltä. Meredith vastustaa retkeä. Bailey etsii keinoa leikkauksen jälkeisten komplikaatioiden vähentämiseen ja löytää sen lopulta hoitaja Elin avulla. Eli pyytää häntä treffeille. Teddyllä on vaikeaa ilman Cristinaa. Potilaana on kuoleva mies Henry, joka ei saa hoitoa puutteellisen vakuutuksen takia. Teddy ehdottaa lopulta, että hän voi solmia Henryn kanssa paperiavioliiton, jotta tämä saisi vakuutuksen. |
| 7-11 | Disarm | Aseettomat | 6. tammikuuta 2011 | 19. tammikuuta 2011 | Asemies avaa tulen paikallisessa koulussa ja sairaala saa tiedon useista tulossa olevista loukkaantuneista. Paikalle sattunut Cristina palaa töihin. Sairaalan henkilökunta on järkyttynyt muistaessaan omat kokemuksensa. Arizonaa ei toivoteta tervetulleeksi takaisin töihin, mutta hän saa lopulta työn lastenkirurgian uuden ylilääkärin Starkin alaisena. Teddy solmii paperiavioliiton vakavasti sairaan Henryn kanssa. |
| 7-12 | Start Me Up | Uusi alku | 13. tammikuuta 2011 | 26. tammikuuta 2011 | Apulaislääkärit joutuvat opettamaan ensimmäisen vuoden lääkäriopiskelijoita. He saavat huonot arviot opettamisesta lukuun ottamatta Alexia, jolla on yhden illan juttu lääkäriopiskelijan kanssa. Teddy joutuu vaikeuksiin, kun hänen pitää puolisona päättää uuden aviomiehensä hoidosta, vaikka avioliitto solmittiin vain vakuutuksen takia. Arizona haluaa palata yhteen Callien kanssa, mutta tämä kieltäytyy. Callie paljastaa odottavansa Markin lasta. |
| 7-13 | Don't Deceive Me (Please Don't Go) | Lumevaikutus | 3. helmikuuta 2011 | 23. maaliskuuta 2011 | Derek aloittaa kokeellisen Alzheimer-tutkimuksen ja ottaa vastahakoisesti Meredithin mukaan apulaiseksi. Bailey käyttää Twitteriä opettamiseen ja leikkauksien esittelyyn, mikä ärsyttää Webberiä. Callie ja Arizona ovat jälleen yhdessä. Raskaana oleva Callie huolestuu lapsensa terveydestä. Markille ja Arizonalle tulee riitaa siitä miten kumpikin osallistuu Callien ja lapsen elämään. Mark kertoo Lexielle lapsesta. |
| 7-14 | P.Y.T. (Pretty Young Thing) | Nuori ja nätti | 10. helmikuuta 2011 | 30. maaliskuuta 2011 | Meredithin ja Lexien isä joutuu sairaalaan. Lexie järkyttyy tavattuaan tämän uuden tyttöystävän, joka on Lexien ikäinen. Mark lahjoo Averyn ottamaan selvää mikä Lexietä huolettaa. Alex joutuu sairaalan uuden gynekologin Lucyn epäsuosioon, mutta voittaa lopulta Lucyn hyväksynnän. Webber haluaa Meredithin jatkavan Ellis Greyn aloittamaa diabetestutkimusta, mutta Meredith valitsee Derekin Alzheimer-tutkimuksen. |
| 7-15 | Golden Hour | Kultainen tunti | 17. helmikuuta 2011 | 6. huhtikuuta 2011 | Meredith hoitaa sairaalan ensiapua. Webberin vaimo Adele joutuu ensiapuun ja vaikuttaa sekavalta. Derek saa tietää Baileyn ja Elin suhteesta yllätettyään nämä taukohuoneessa. Alex haluaa päästä katsomaan peliä, mutta antaa lopulta liput Jacksonille, joka lähtee peliin Lexien kanssa. Jakso kertoo yhden tunnin tapahtumista sairaalan ensiavussa. |
| 7-16 | Not Responsible | Vastuutonta käytöstä | 24. helmikuuta 2011 | 13. huhtikuuta 2011 | Meredithin hedelmällisyyshoidot aiheuttavat haitallisia sivuoireita. Mark tekee Callielle ja Arizonalle selväksi, että haluaa olla lapsensa elämänsä. April näkee inhottavalta vaikuttaneessa Starkissa uusia puolia. Stark pyytää Apriliä treffeille. Lexien ja Jacksonin välit lähenevät. |
| 7-17 | This is How We Do It | Protokollan mukaan | 24. maaliskuuta 2011 | 20. huhtikuuta 2011 | Derek kertoo Adelelle, että tämä sairastaa Alzheimerin tautia, mutta Adele kieltäytyy uskomasta Derekiä. Teddy järkyttyy, kun Henryn terveys huononee entisestään. Henry kertoo tunteistaan Teddyä kohtaan. Lexie ja Jackson ovat alkaneet seurustella. April antaa Starkille pakit. Lucy suutelee Alexia. Mark ja Arizona riitaantuvat. Arizonaa kosii Callietä autossa. Callie ja Arizona joutuvat auto-onnettomuuteen. |
| 7-18 | Song Beneath the Song | Laulu rakkaudelle | 31. maaliskuuta 2011 | 27. huhtikuuta 2011 | Callie loukkaantuu vakavasti auto-onnettomuudessa. Tajunnan hämärryttyä hän alkaa nähdä hallusinaatiota, joissa ihmiset laulavat. Mark ja Arizona riitaantuvat Callien hoidosta, mutta tekevät lopulta sovinnon. Addison tekee Callielle keisarinleikkauksen. Lääkärit onnistuvat pelastamaan Callien hengen. Erikoisjakso, jossa on musiikkiesityksiä. |
| 7-19 | It's a Long Way Back | Toipumisaika | 28. huhtikuuta 2011 | 11. toukokuuta 2011 | Callie toipuu onnettomuudesta ja pääsee lopulta lapsensa kanssa kotiin. Adelen Alzheimer pahentuu ja Derek ottaa hänet mukaan Alzheimer-lääkkeen kliiniseen kokeeseen. Meredith varmistaa huijaamalla, että Adele saa lääkettä eikä lumeainetta. Teddyn ex Andrew palaa kaupunkiin, mutta Teddy ei kerro hänelle olevansa naimisissa. Alex yrittää tehdä vaikutuksen Oweniin järjestämällä leikkauksia afrikkalaisille lapsille, mutta operaation rahoitus menee aluksi pieleen. |
| 7-20 | The White Wedding | Häähuumaa | 5. toukokuuta 2011 | 18. toukokuuta 2011 | Kaikki tuntuu menevän pieleen Callien ja Arizonan hääjärjestelyissä. Pappi peruu tulonsa, Arizona ikävöi veljeään ja Callien äiti vastustaa kahden naisen liittoa. Lopulta Bailey vihkii parin. Meredith ja Derek päättävät adoptoida vauvan ja menevät maistraatissa naimisiin. Alex on ennakkosuosikki johtavaksi apulaislääkäriksi. Andrew pyytää Teddyä muuttamaan kanssaan Saksaan. |
| 7-21 | I Will Survive | Selviytymisen oppitunti | 12. toukokuuta 2011 | 25. toukokuuta 2011 | Owen haastattelee ihmisiä johtavan apulaislääkärin virkaan. Owenille ja Cristinalle tulee riita, koska Owen kieltäytyy palkkaamasta Cristinaa. Meredithin paineet töissä ja yksityiselämässä kasvavat. Arizona tarjoaa Alexille töitä Malawista, mutta Alex kieltäytyy. Lucy hakee samaa työtä ja Alexin ja Lucyn välit menevät poikki. Alex kertoo Owenille Meredithin peukaloineen Alzheimer-koetta, jotta Meredithiä ei valittaisi johtavaksi apulaislääkäriksi. Jackson jättäytyy pois Webberin diabetes-kokeesta, jotta Webber voisi saada Jacksonin isoisän myöntämän palkinnon. |
| 7-22 | Unaccompanied Minor | Lapsi vailla huoltajaa | 19. toukokuuta 2011 | 1. kesäkuuta 2011 | Sairaalaan tuodaan ainoana lento-onnettomuudesta selvinnyt lapsi. Meredith jää kiinni Alzheimer-kokeen peukaloinnista, ja Derek ja Meredith riitaantuvat pahasti. Pari saa Zola-vauvan tilapäisen huoltajuuden ja Meredith vie vauvan yksin kotiin. Cristina on raskaana ja päättää tehdä abortin. Owen vastustaa ja heittää Cristinan ulos. Aprilistä tulee uusi apulaislääkäri. Alex muuttaa pois Meredithin talosta. Lexie sanoo Markille rakastavansa tätä, mutta käskee Markia pysymään etäällä. Hän päättää pysyä Jacksonin kanssa, koska tämä tekee hänet onnelliseksi. Teddy tajuaa rakastavansa aviomiestään Henryä ja päättää jäädä tämän luo. |